cyanic-selkie/wikianc huggingface dataset:
دځنګل لپاره دپالیسۍ جوړول
دځنګلداري دډيرښت لپاره راتلونکې تګلاره Future strategies to promote forestry •	دځنګلونو ،مزرعو ،چړځايونواوداوبودمنابعودتوليدزياتوالی •	داړتياووکمول اودژونددسطحې لوړول •	دځنکلدارۍ په پروګرام کې شخصي سکتورونوته ځاې ورکول •	دپرمختللي مؤسيساتي دستګاووجوړول •	عامه اوشخصي طريقوپواسطه داوبودمنابعواصلاح کول ،بيارغول اوتنظيمول •	دټولنې په کرنيزوساحوکې دزياتوونوکرل •	دصنعت په منظورتجارتي کرنې ته اجازه ورکول •	دتخريب شوي اولمنځه تللي ځنګلي ساحې دمصنوعي اوطبيعې دوباره کرنې پواسطه بيا کرل. دځنګل دډيرښت لپاره په راتلونکې تګلاره کې لاندې نقاط شامل دي ۱- دځنګل دساحې ساتنه •	دتخريب شوې ځنګلي ساحې دوباره کرنې لپاره دمحلي خلکو په ګډون داوطلبه پروګرامونه شروع کول. •	دځنګلونوپه شاوخوا،دچړځايونواوشخصي ساحوکې دخلکو لپاره دسون اوعلوفې په منظور دونو کرل. ۲- دځنګلونوبشپړ تنظيم. •	په ځنګلونو کې د پخو او بالغو ونودحاصلاتوپه تيزۍ سره ذخيره کول •	ځنګلونه بايددساحې دوضعې په اساس صنف بندي شي اوداقتصادي مرجع په حيث په قوي توګه تنظيميږي •	ټول شنډ ځنګلونه دڅړځايونوپه شان دعلوفې ددوامداره او متوسط توليد،دخاورې اواوبودمنابعودساتنې په منظور تنظيميږې •	ټول ځنګلونه په خاصه توګه دکاري پلان پواسطه تنظيميږي ۳- په مزرعه کې دونو کرنه •	په شخصي ځمکو کې دلويواهدافو په منظور دونوکرل ددوامداره نرسرۍ دنيالګيو اوتخنيکي مرستوته ضرورت لري ،اودروزنې اوترويجي خدماتو پواسطه ساتل کيږي •	په ګڼ ډول دنباتاتو کرلو ته په جبه زارو ،مالګينو اونورو شخصي ځمکو په غاړو کې انکشاف ورکول •	په شخصي ځمکو کې دصنعتي لرګيودتوليد په منظوردونوکرل دکرنيزو نباتاتوپه پرتله زيات حاصل ورکوي
۴- په عامه اوخصوصي سکتورونو کې ټولنيزه ځنګلداري •	دحکومت دټولو سرکونو ،کانالونواوداوسپنودپټړيو په غاړو دقطار په شکل دونوکرنې ته پراختيا ورکول •	ټولنيزو مؤسيساتو ،اينجوګانو اوفابريکو ته په عامه ساحو کې لکه دهوټلونو ،مکتبونواونوروساحو کې دقطار په شکل دځنګل جوړونې ته اجازه ورکول ۵- دڅړځايونواوعلوفودتوليدپراختيا •	داضروري خبره ده چې څړځايونو ته په مستقيم ډول پراختيا ورکړل شي او دهغې ساتنه وشي ددې لپاره بايد توسيعي خدمات په کار واچول شي •	دټولو شخصي څړځايونو،علوفو اوداهلي حيواناتو لپاره پراختيايي پروګرامونوپه کار اچول •	په شخصي څړځايونو کې دعلوقو دتوليد ،په خاوره کې دکار کولواودوباره تخم شيندلوله لارې بايد زيات شي •	دشخصي مالونو دڅرونکو لپاره دمنظم دوراني څړ تاسيس کول ۶- دصنعتي لرګيواساسي پرمختګ •	په خصوصي سکتور کې دلرګې دصنعت ساتنه کول •	په فني اوعلمي ډول دلرګي دپروسيس پرمختللی جوړښت رامنځته کول •	دانسانانولپاره دصنعتي امکاناتوپه اړه دټريننګونوبرابرول •	دصنعت دتوليددتقويي لپاره دځمکې اودنرسري دنيالګيو څخه خام موادپلاس راوړي ۷- په ځنګلدارۍ کې شخصي پانګه اچونه •	ځنګلداري دسرمايه اچونې ،عامه ځمکو داجارې او نورو سهوليتونو پواسطه تقويه کيږي •	دځنګلدارۍ په پروسو کې دحکومت سره شخصي پانګه اچونه ۸- په ځنګلونوکې دقانون ترتيب ،تنظيم اوساتنه •	دنوروقوانينو په منځ کې عملي کول تر څودپاليسۍ لپاره دغه قانون نوې اودتطبيق نړ وګرځي •	دنوي ولايتي قانون معرفي کول •	داستعمال شوې ځمکې کرل •	دښه جوړښت لرونکوونودقطعه کولو مخنيوی کول •	دنيالګيوتدريجي کرنه په هغه ساحو کې چې دخلکوسره يې موافقه ترسره شوي وي نه په هغه ځمکو کې چې د خلکولخوا په زورنيول شوي وي ۹- دځنګل تربيت اوروزنه •	په خاص ډول داوبو دمنابعو،دوحشي ژونداومحيطي مطالعاتوته پراختيا ورکول •	دلوړې ټيکنالوجۍ لکه (عمومي انجينری اوکمپيوټر) پواسطه دځنګل دروزنه کول •	په ټولنيزه ځنګلدارۍ کې روزنيز پروګرامونه شروع کول •	دځنګل دروزنې خدماتو او پروګرامونوتقويه کول •	په ځنګل کې دروزنې دپروګرامونو داستاذانو معرفي کول •	دکافي بوديجې اونورو اساسي امکاناتو برابرول What is a national forest policy and why should a country have one ملي پاليسي څه ته وائي اوولی يو هيوادبايديوه پاليسي ولري:- دپاليسي اصطلاح يواځي دشکل له مخي نشوپيژندلي بلکي په مختلفولارودمختلفواهدافولپاره استعماليږ.اکثره وخت په متوسط ډول ئې داسي تعريفو.چې دکارکولويوکرس دي کوم چې قبول شوی وي اودقانون لاندي قرارولري. يوه پاليسي شايدديوملک حالت واضح کړيانه.داشايديوپلان وسې همدارنګه دځنګل پاليسي ديومعقول هدف اوپلان دجووړولواساس تشکيلوي.ياپه بل عبارت پاليسي درهنماتيارولوته اودلارښوني پوهې ته په منظم وخت کې ضرورت لري
Development of the forest policy دځنګل دپاليسۍ پرمختګ دځنګل دپاليسي په پرمحتګ ګې دوه اصول شامل دي.يو دقانوني اهدافومجموعه چې دبين المللي اشحاصو په واسط منل شوي اوطرحه شوي وي اودوهم ئې دتخنيکي عمليو راټولول اودټولنيزواداروسره مشهوره کول چې دپاليسي مفکوره په موجود وخت کې جوړوي او دپاليسۍ په عملي کولو کې دټولو ادارو قابليت يا توانائې. دقوانينورهنمائې کول :-                                                                        Guiding principles-1 دځنګل دپاليسي په پر مختګ ګې لاندي شيان شامل دي دوام داره پرمختګ                                                                       Sustainable development-a په دي کې ځنګلونه په دوامداره ډول تنظيميږي.ددي لپاره چې په ښه شکل او په پوره اندازه توليد داوسنيواوراتلونکونسلونوته په واک کې ورکړي. په زړه پوري تکا مل-: poverty alleviation-b دځنګل په سکتورکې بايد دهمکاريو خاص پروګرام جوړشي چې زرکلن پرمختيائې اهداف ورڅخه لاسته راځي په دي سره عربت يا فقر راکميږي ،دمخيط حفاظت کېږي اوعذائې خدمات زياتيږي همدارنګه پهدي سره عربت ختميږي اوداهم ضروري ده چې هغه دخطر سره مخ ګروپونه چې په ځنګل کې هستوګنځايونه لريبايد خفاظت ئې وشي. عامه خلکوبرخه اخستنه اوپوهاوي - : public participation and awareness-c	تجروبوښودلي ده چې په احتمالي ډول دپاليسۍ عملي کول په يو سکتورکې او د حکومت،خصوصي سکتورونو،ټولنواونورواداروترمنځ دعامه مداخلي زيات والي اصلاح کېږی ددوي څخه د يوبرخه اخستل دټولني لپاره ډير مهم دي چې په دي سره په يوسکتورکې دعامه پوهاوي سطحه لوړيږي چې په نتيجه کې دځنګل خرابه اداره رامنځ ته کېږي. Inter-sector collaboration-d مربوطه داخلي همکاري                                                               که چيرته دځنګل پاليسي پيشهاد شي دابه ډيره فائيدمنه وي اوکه چيرته تنظيم اوعملي شووي اودحکومت اونورمناسبوواداروسره ئې موافقه کړي وي لکه زراعت (Agricultural) ، انرژي ،،    کانال کيندونکې (Mining) او محيط.همدا رنګه ضروري ده چې دپاليسي دملي پراختيا داهدافوسره مطابقت لري ځکه داديوپاليسي دعملي کولولپاره ډيرضروري دي چې په سياسي ډول ئې تصويب کړي. دزونونويانړيوالوهمکاري Regional and international co-operation-e دځنګل پوهني په سکتوريوشميرموضوعات په حقيقي ډول په نړيوله کچه تشريح شوي دي ددغه موضوعات په مربوطه هيواداودهغي مربوطه همسايه هيوادونوته ضروري دي چې وئې مني. دظرفيت جوړښت:- Capacity building - f ددغه پاليسۍ عملي کول سره مالي،انساني اوتخميکي ظرفيت قوي کېږي په شومول دنورو ادارو اومؤسيساتو.په حاصه دتوګه دمالي کيدوموضوع بايد دځنګل په رسمي کيدوکې تشريح شي. دقانون طريقه:- Rule of law-g ديوهيوادحالتو ته په کتلوسره داډيره ضروري ده چې په خاص ډول ئې اجرکړي قوي حاکيميت او دقانون اجراً اودهغه موضوع لپاره چې ځمکي په کې اشعال شوي وي تصميم نيول دي       تخنيکي کار اوعامه مشوري:-                   Technical work and public consultation ۲-  ديوهيواد دپاليسۍپه سکتورکې دځنګل دپاليسي دوام داره پرمختګ لومړني مرحلي لنډ تخنيکي مطالعات دي په وموجوده وخت کې په دي کې لاندي څلورپه کاروړونکي ګروپونه شامل دي. •	Forest management, reforestation and community forestry دځنګل تنظيم، دځنګل بيا احداث اوټولنيزه ځنګلداري. •	Conservation and wildlife management دوحشي ژوند خفاظت اوتنظيمول
۳-شکل:دځنګل دپاليسي پدمختګ
)National forest policy دځنګل دملي پاليسي(
Main differences between forest policy and forest law ۵-جدول دځنګل پاليسۍ اودځنګل دقانون تر منځ توپيرونه دځنګل قانو Forest law Forest policy دځنګل پاليسي
Adopted and amended by Parliament or the Head of State through procedures determined by the Constitution or legislation داديومجلس په واسيطه ياديوملک دمشرپه واسيطه جوړيږي اوطبعي وضعي ياتصيبولوپه اساس تشريخ کيږي.
Can be adopted and amended through different procedures by different bodies, according to each and specific situation دمشخصوخلکواومشخصوطرزالعملونوپه واسيطه جوړيږي اوديوحاص ځاي پوي  اړه لري. Legally binding قانوني جوړښت دي Non-legally binding قانوني چوړښت نه دي Specifies rights and duties based on a policy vision or goals په صحيح ډول تعين شوي وياودپاليسۍ اهداف ئي اساسي وظيفه ده
Provides guidance by specifying visions, goals and how to reach them رهنما ئي دهغه چاپه واسيطه کېږي چې رسيده ګي ورته ولري اومشحص اهدافو څحه جوړيږي Must be specific to enable judicial dispute settlement and applied universally across urisdictions شايدمشحص قانون اوسي اودشرعي بحثونو د برابرولوقدرت ولري اودعمومي قلمروپه واسيطه تطبيقيږي. Can be general so it can be adapted to meet different and changing circumstances شايدعمومي اوسي اودمختليفوخلکوله خواداشتيراق کولولپارهقبول شوۍ وي اوپه شرحه کې برلون راوستلي شوو. Judicial powers to punish non-compliance شرعي کول ياوضعه کول ئي په زوردي بيدون دلاسته راوړنوڅحه.
Soft mechanisms to deal with non-compliance دوضعه کولويونرم ساختمان دي بيدون دلاسته راوړنوڅحه. Constitutionally or legally determined procedure needed for amendmentsss په صحيع ډول تعين شوي وي اودپاليسي اهداف ئې اساسي وظيفه ده.
Amended by those bodies that adopt the policy, through their respective procedures دهغه خلکوپه واسط جوړيږي چې پاليسي ئې قبوله کړي اويادهغي عملي کول ته درناوي ولري. په دې باره کې زياتره هيوادونه دځنګل ساحه دپلاټونوجوړولولپاره نقشه کشي کوي يازياتره مشابه اداري ساختمانونه دکارکولوساحه اندازه کوي په همدې ډول هرکله چې دځنګل ملي پروګرام(NFP) دځنګل دمجموعي پاليسۍ دکارشکل ته مراجعه وکړي نودپاليسۍ ارتباط اسانه کوي دځنګل دپاليسۍ نوی کېدل ياپرمختګ کول دځنګل دملي پروګرام (NFP)مطابق وي چې دادځنګل دملي پروګرام(NFP) مراحلونتيجه ياحاصل دی. دځنګل يوليکل شوي(رسمي شوي) پاليسۍ دمطالبوسرټکي ياهغه مشخص شوي اهداف ياموضوعات چې ورڅخه لاس ته راغلي و ي په مستقيم ډول په ستراتيژۍ (Strategies) ،پروګرام (Programmes) اودپلان په عملي کولو(Action plans) کې تکرارېږی .په همدې ډول دپاليسۍ اوستراتيژۍ په تکراري ډول استعمال دبدلون وړدی،همدارنګه ځينې هيوادونه د ځنګل پاليسي د ځنګل په ستراتيژۍ کې مشخص کوي. لکه England (United kingdom)، سعودي عربستان، صربيا اوويتنام .په مقايسوي ډول دځنګل دستراتيژ ۍ اسناددځنګل ملي پروګرام(NFP)داسنادونوسره يوشان والي لري.په ځني هيوادونوکې (کاميرون  Cameroon  فنلينډfinlands)دځنګل جوړشوي ملي پروکرام(NFP)دځنګل دپاليسي لپاره يوستراتيژيک پلان جوړوي همدارنګه دځنګل پاليسي بايددځنګل دملي پروګرام په اسنادوکې پلان ګزاري شي هغه پروګرام چې داوږدوخت لپاره طرخه شوي وي ياجوړشوي وي دکاري پلان عملي کول ئېدپاليسۍ ياستراتيژۍپه شان دي.Action plansيا Work planاکثره دلنډوخت لپاره مشخص کېږي. The relationship between policy, strategy ,law and action plan دکاري پلان، قانون ،ستراتيژي اوپاليسۍ ارتباط Policy Vision goal of government
Law Provide framework
Strategy Program how?
Action plan Operation planning
General principle for forest policy دځنګلاتودپاليسۍ عمومي اوصول:- ۱- Sustainable forest management (SFM) دځنګونو دوامداره تنظيم اوساتنه :-يعني ټول ځنګلونه ددوام داره اوديومملکت دپراختيالپاره اوسني ځنګلونه وساتل شي اودراتلونکې خطراتوڅخه دځنګل مخنيوي وشي. ۲-  Commercialization of forestry action په ځنګلونوکې ټول ترسره کيدونکې کارونه بايدتجارتي شکل ولري:- د تجارتي شکل کيدولپاره بايد خصوصي سکتورونه په ځنګل کې دلرګې دپروسيس لپاره اوهمدارنګه دلرګې دټولوتغيريدونکوشکلونولپاره سرمايه ګزاري وکړي. ۳- Species diversification (Species maching)بايددنوعوتوپير په نظرکې ولرو:-يعنې ډيري اومحتليفي نوعي بايدپه پراخه پيمانه باندي دنوعوپه نظوکې نيولوسره وکرل شي. ۴- Agro forestry technology د کرنيزي ځنګلدارې تکنالوژي:- د کرنيزي ځنګلدارۍ تکنالوژۍ په اساس بايد ځنګلونه دمختلفو مقصدونو لپاره وکرل شي. ۵- Ecologically and physically fragile area په فزيکي او ايکالوژيکي طريقو سره کمزورو ساحو ته وده ورکول:- هغه ساحې چې د بادونو په وسيله باندې دهغوی قشر له منځه تللي وي او يا دخاوری دتخريب پواسطه باندی دهغوې قشر له منځه ځي. ۶- Forestry research په ځنګلدارۍکې تحقيق:- دځنګل دپاليسۍ په اساساتو کې مونږ بايد دځنګلاتو تحقيق اوپه ځنګلاتو کې په عملي ډول کارونو ته جدې پاملرنه وکړو. ۷- Stock holder involvement and partnershipsدځنګل دمحصولاتو څخه د ګټه اخيستونکوشراکت او ګډون:-  د ځنګل دمحصولاتو څخه ګټه اخيستونکي بايد دځنګلاتو په چارو کې شامل او شراکت بايد ورسره وشي. دا مداخلي او شراکتونه بايد په ملي(National)، زون(Zone)، ولايتي (Provincial)، ولسوالي(District)اوټولنی(Community) په سطحه وشي. ۸- Forest management planning:- د ځنګلونودتنظيم لپاره پلان جوړول. ۹- Private sector involvement خصوصي سکتورونو شراکت:- خصوصي سکتورونوته پکې شموليت ورکول او خصوصي سکتورونه بايد د کارونو چارې په تنظيمولواو همدارنګه دلرګيو د کيفيت په اړه خپله ليوالتيا وښائي. ۱۰- Livelihood enhancement دژوندانه د سامان آلاتويادمعيشيت ګرانوالی:- کله چې مونږ يوه پاليسي جوړوو نو دمعيشيت سامان آلاتو ته پکې پوره پوره خيال وساتل شي او په دی کې به دغربت له منځه وړل تر ټولو اهمه نقطه وي. داچې زمونږ هيواد دځنګلې ساحولپاره کومه خاص پاليسې نه لري نومونږدلته دګاونډي هيوادپاکستان دځنګل په ملي پاليسۍ باندي په محتصرډول رڼا اچوو.
National forest policy for Pakistan دپاکستان لپاره دځنګلونوملي پاليسي:- ديوځنګل دتيرياوراتلونکې پاليسۍ روښانه کول ديوهيواددټولنې،اقتصاداومحيطي ضروريتونوترتاپيرلاندي راځي چې دا دپاکستان په حالتوکې ډير ضروري او مهم دي چې په لاندې ډول دي :- (۱) په پاکستان اصلي نقطه دزراعت ده چې داوبودچينلونه پوري اړه لري نو بايدداوبوسطحه تنظيم شي اودځنګل په پاليسۍکې ئې اساسي موضوعات شامل شي. (۲)دځنګل دمنابعوکموالی ددي لپاره بايدپاکستان په خپل هيوادکې نوي کروندي ته پراختيا ورکړي دغې هدف ته درسيدولپاره بايدټول نړيوال اوخارجي منابع په حرکت راولي. (۳)يوهيوادچې زيات نفوس ولري نو په دي اساس دغذادکمبودسره مخ کېږي پس دلته يوڅه اهداف دي چې دځنګل ساحه پراخه کړي لکه کرنيزه ځنګلداري په واسطه کولي شووچې په هيوادکې دوسيدونکوخلکولپاره دسون مواد اونورضروريتونه پوره کړي. An overview on forest policy of Pakistan دپاکستان دځنګل پاليسۍ ته کتنه په تيروخت کې ديوايالت مشراودپاکستان ولس مشرنظامي قانون جوړکړه چې پکې مشهور موضوعات شامل ووچې دي دځنګل دپاليسۍ سره مستقيمي اړيکي لرلې.چې زياتي ټولنې په کې شاملي وي چې ددي لپاره ئې يو کنفرانس دايرکړاويوراپورئي خپورکړچې دغه پاليسيانۍ په لاندي ډول دتاريخ په اساس ترتيب شوي دي. ۶-جدول دپاکستان لپاره ځيني پاليسياني چې دتاريخ په اساس ترتيب شوی وي
Policies     پاليسياني Dateتاريخ National forest conference دځنګل ملي کنفرانس ۱۹۴۸ Wildlife Enquiry committee دوحشي ژونددڅارنې کميټه ۱۹۷۱-۱۹۶۹ National forestry committee دځنګل پوهني ملي کميټه ۱۹۷۲ National range management committee دڅړځايونودتنظيم ملي کميټه ۱۹۷۳ Inter provincial conference ديوايالت داخلي کنفرانس ۱۹۷۴ Agricultural conference دزراعت کنفرانس ۱۹۷۵ Committee of forest preservation and development دځنګل دساتنې او پراختياکميټه ۱۹۷۶ National commission on Agriculture دزراعت ملي کميټه ۱۹۸۸
Policies	پاليسيانی Date 	نيټه دځنګل پاليسي ۱۹۵۵ دپاليسۍ رهنما ۱۹۶۲ دوحشي ژونداودځنګل پوهنې پاليسي (دزراعت دملي پاليسي يوه برخه ده) ۱۹۸۰ دځنګل پاليسي(دزراعت دملي پاليسي يوه برخه ده) ۱۹۹۱س Forestry administration دځنګل داحداث اداري:- دځنګل داحداث اداري ياسازمانونه اووظيفې په دري برخو وشل شوي دي:- 1/ federal                         اتحادي 2/ provincialايالتي 3/ local محلي لکه څرنګه چې دفدرالي حکومت اصول په لاندي ۷-جدول کې ترتيب شوي دي. Forest policy دځنګل پاليسي
Foreign assistance and training خارجي همکاري اوټرينګ Research and education تخقيق اوروزنه Provincial co-ordination ايالتي يوځاي والي ياديوايالت اتحاد
Import and export (wood and wildlife واريدول اوصاديرول
Secretary forests دځنګل منشي
Divisional forest of ficer دځنګلونودويشنې مشر
Sub Divisional forest of ficer دويشل شوي ځنګل مشر
Forest ranger دځنګل کارکونکې
Forester ځنګلدار Forest guard دځنګل ساتونکې
Forest harvesting societies دځنګل څخه دحاصل راټولولوټولني دځنګل دحاصل راټولولوپه ټولنوکې يواځې دراټولولوفعاليتونه شامل دي لکه قطعه کول، دقطعه شوبرخوبدلول په نورووسائيلو،دځنګل څخه دحاصلاتوانتقال سرک ته اودسرک څخه مارکيټ ته چيرته چې لرګې دحکومت اومالک په واسطه په حصوتقسيميږي او وروسته له دي نه حکومت او مالک په جلاډول خپل حاصلات تنظيموي او دحکومت له خوا دغه محصولاتوته دځنګل دساحي اوسرک څخه دهغې دلريوالي په نظرکې نيولوسره ورته نرخ ټاکل کېږي.او که چيرته دحکومت دټاکل شوي بيي څخه ئې قيمت جګ وي نو اضافي روپي دحاصل ټولونکي ټولنې ته ور کول کېږي. Public sector Corporation دعامه سکتورونومنظم کول عامه سکتورونه دځنګل دپراختيا لپاره يواځې د(NWFP) لخوا په ازادکشميرکې  جوړيږي. چې دغه (NWFP)په ازادکشميرکې دځنګل دپراختيا شرکت دي(FDC) پدې پروګرام کې لاندې وضايف شامل دي چې دقانون سره مطابقت لري. ۱ –دځنګل څخه په علمي اواقتصادي توګه ګټه اخستل. ۲ –دځنګل دتوليداتوپلورل. ۳ –دلرګيولومړني پروسس دستګاه جوړول. ۴ –دحکومت لخوادمشخص شوې ساحې دوباره کرل. ۵ - په کاراچول لکه دنورووظايفوکوم چې دحکومت لخواتعين  شوي دي. دځنګل دتنظيم دپلانولوسندونه(forest management planning document ):- په قوي توګه دځنګل تنظيم زياتوفکتورونوپورې اړه لري چې اکثره دپاليسۍ اساس تشکيلوي. اويوپروګرام رهنمايي کوي دځنګل دتنظيم لپاره اساسي اسنادپه لاندې ډول دي. ۹-جدول دځنګل دتنظيم لپاره سندونه دځنګل پاليسي forest policy پنځه کلن پلان five year plans يوکلن پرمختيايي پروګرام. Annual development program (ADP) دپروژې پرمختګ Development of project دکارکولوپلان Working plansس دغه اساسات اورهنماداوږدوخت لپاره ، متوسط وخت لپاره اولنډوخت لپاره په اسنادوکې شامليږي.
دځنګل منابعوساتنه (Protection of forest resources ):- په عمومي ډول سره دځنګل زيان بايدګروپ بندي شي چې په عمومي ډول په درې کټګوريوويشل کيږي. ۱ – په ځنګل کې دنږدې اوسيدونکولخواچې په ځنګل کې کارکوي له امله زيان رامنځته کيږي چې دټولنې دضرورت مطابق محصولات راټولوي اوخرڅوي يې ترڅو خپل ځان پرې وساتي. ۲ – دمحلي خلکواودساحې څخه دبهر خلکولخوازيان دسياسي ګټې په منظوراويادخپل ځان دمالداره کيدولپاره. ۳ – دطبيعي پيښوپواسطه زيان رامنځته کيدل لکه اورحشرات اوداسې نور. دځنګل دپاليسۍ اساسي ساختمانونه: ۱- دځنګلونوملي پاليسي يوپراخه عقلي ياستراتيژيکي جوړښت اواجرايې ددستورپه شکل په نظرکې نيول کيږي. ياهم دعملي کولويوپلان دی. په يوايالت کې ديوڅخه دزياتواهدافويانوروداخلي پاليسيولپاره اساس تشکيلوي. ۲- دروميانواومصريانومفکورې په اساس دلرګي حاصلات بايدپراخه اووساتل شي چې په ځنګل کې دباارزښته ، اقليمي اوايکولوژيکي ارزښتونوسانته وکړي. ۳ – مخکې لدې چې په ځنګل کې تغيرات رامنځته شي دځنګل دپاليسۍ جوړل دموجوده ځنګلونودساتنې لپاره يواساس تشکيلوي اوهغه موجوده ځمکه په متوسط ډول دځنګل لاندې راځي. همدارنګه زيات حقيقي تغيرات چې په ځنګل کې رامنځته کوي بايددځنګل دساتنې اودځنګل دتجارتي توليدسره توافق ولري. ۴ – ځنګل پاليسۍ کې بايداکثره وخت لپاره دراتلونکي لرګيوتوليد،دسون مواد يالرګيواونوروکرل کيدونوکوونولپاره اهداف موجودوي. ۵ – دحکومت لخوادځنګل دتحقيق دارزونې لپاره دبوديجې زياتوالی.
لنډيز افغانستان يو عرنې هيوادي اودخپلوهمسايه  هيوادونوپه منځ کې ډيره کمه ځنګلي ساحي لر ي يعني په (۱۹۷۰) کال کې دفيصدۍ له مخي ټوله ساحه ۳٪وه خو په (۱۹۷۲)کال کې چې يو يوالمانې متخصص چې دپکتياولايت په ځنګلونوکې کارکاوه۲٪وښوده همدارنګ ،دFAOسازمان چې ۲۰۰۳ کال کې څيړنې وکړي دافغانستان دځنګلونوټوله ساحه ۲٪وښودلهۍ چې پهافغانستان دځنګلونولاندي صنفونه موجوددي. دپيستې ځنګلونه، طبيعي ګڼ ځنګلونه، طبيعي خپاره ځنګلونه اوهغه ځنګلونه چې دزراعتي ساحيدبدلولو په منظور تخر يب شوي وي خو دا صنفونه د کنړ،بادغيس، سمنګان، بغلان، کندوز، نورستان، پکتيا، لغمان ،خوست او پکتيکا په ولايتونوکې زيات پيداکيږي.نوددي ځنګولونو لپاره بايدپاليسي جوړه شي. پاليسي ددوه اجزاوڅخه تشکيل شوي ده يوئې اهداف اومقصدونه اوبل ئې دعمده مطالبو بو کړنلاروسرته رسول دي.دځنګل پاليسي دځنګل دټولو مخصولاتو څخه ساتنه کول،دمنابيعو دمقدار اوکيفيت ساتنه کول اودځنګلونودساتنې په واسطه دايکوسيستمونوزياتوالي موضوعاتو څخه جوړه شويده .همدارنګه ټولومنابيعواحاطه کول دپاليسي داهدافو څخه شميرل کېږي لکه تجارتي ځنګلونه،شخصي ځنګلونه،ټولنيزځنګلونه،ښاري ځنګلونه،طبيعي ځنګلونه او داسي نور شامل دي.دمقصدونوڅخه ئې مرادتجارتي لرګيودتوليد ،تفريحي ساحه،کرنيزه ځنګلداري اومحيطي لوازم.همدارنګه دځنګلونولپاره بايدنوي پاليسي جوړه شي.اودپاليسي په راتلونکې تګلاره کې دځنګل دساحې ساتنه، دځنګلونوبشپړ تنظيم، په مزرعه کې دونو کرنه ،دصنعتي لرګيواساسي پرمختګ، دځنګل تربيت اوروزنه اوداسي نوري موضوع ګانې شاملې دي يوه پاليسي بايد چوګاټ کېدځنګل د داېمي شتمنې ساتنه. دځنګل دصنعت اساسي پر ا ختيا دابو دمتابيعو دساتونکو ځنګلونوساتنه اوجوړښت اوداسي نورشامل دي.کله چې پاليسي جوړه شي نوپه دي کې دمرکزي حکومت ،محلي حکومت ،شخصي سکتور، ټولنې، انجوګانې ،مطبو عات اوداسي نوروکيلدي اسخصورول بايدمعلوم وي او په اخيرکې مودګاونډ هيواد پاکستان دځنګلونودپاليسي په هکله لنډ معلومات رخيسي دي
سپارښتنې ۱- په لومړي سرکې مې دخپل حکومت څخه داغوښتنه ده چې دځنګل لپاره پاليسي جوړه اوتطبيق کړي. ۲- عام خلک هم بايددپاليسۍ په تطبيق کې دحکومت سره مرسته وکړي. ۳- داچې دهرساحې لپاره ځانګړې پاليسي وي نوبايددهمدغې ساحې خلکولپاره عملي اوتطبيق شي. ۴- ديوهيواد دهروګړي لپاره په کاردي چې دقانون په نظر کې نيولوسره دځنګل څخه استفاده وکړي يعنې دحکومت لخوادجوړې شوې پاليسۍ مطابق عمل وکړي ۵- دځنګل دمسؤلواشخاصوڅخه مې دغوښتنه ده چې دځنګل دپاليسۍ دنه موجوديت په صورت کې له ځنګل څخه استفاده ونه کړي ترڅودغه محدودشمېر ځنګلونه موله منځه ولاړنه شي.
اخيستني (Recommendation) ۱- امن.شاهدالله.(۱۳۹۱ل).دځنګل پاليسي لکچر نوټ.کرنې پوهنځې. سيدجمال الدين(افغان) پوهنتون ۲- ناصر. غلام نقشبندي.۱۳۸۷ل.شماره اول مجله علم فن (۵-۸) 3- Raza.sayed baqer. (2011).Comprehensive forestry. (4thEdition).Anatta. Shadani.22 Urdu bazaar Lahore 4- www.fov.org/forestry/for 5- www.adobe.com/go/readerextensions 6- www.adobe.com/go/reader privacy 7- Republic of Liberia /forestry development authority Monrovia (2006). National forestry policy and implementation strategy 8-
هریټ ټابمن
هریټ ټابمن (د ۱۸۲۲ ز کال مارچ – د ۱۹۱۳ ز کال د مارچ ۱۰مه) د تور پوستو د غلامۍ د اصولو له منځه وړلو پلوۍ او سیاسي فعاله وه. ټابمن د غلامۍ په حالت کې وزېږېده، بیا وتښتېده او ورپسې یې د غلامۍ ضد فعالانو د شبکې او «تر ځمکې‌لاندې رېل لارې» په نامه د امن کورونو په کارولو سره د خپلې کورنۍ او ملګرو په ګډون د شاوخوا ۷۰ غلامانو د ژغورنې لپاره ۱۳ ماموریتونه تر سره ذکړل. د امریکا د کورنۍ جګړې په جریان کې يې د وسله‌‌والې څارونکې او جاسوسې په توګه د پوځ اتحادیې ته کار وکړ. ټابمن د ژوند په وروستیو کلونو کې د ښځو د رایې د حق غوښتلو غورځنګ له فعالانو نه وه.
ټابمن د «مریلنډ» ایالت په «ډورچسټر» ښار کې د غلامۍ په حالت کې وزېږېده، په ماشومتوب کې د خپلو بادارانو له‌خوا وهل او ټکول کېده. د ژوند په لومړیو کې یې یوه غوصه‌ناک سړي پر بل غلام د درندې اوسپنیزې ټوټې وار وکړ، خو هغه ټوټه د دې پر سر ولګېده او ټپي شوه. دغه ټپ یې په وروستي ژوند کې د سر ګرځېدو، درد او خوب د ګډوډۍ لامل شو.
ټابمن په ۱۸۴۹ز کال کې «فیلاډلفیا» ښار ته وتښتېده، خو تر لنډې مودې وروسته بېرته د کورنۍ د ژغورلو لپاره مریلنډ ته را وګرځېده. ورو ورو یې یوه ډله خپلوان له ځان سره له ایالته بهر بوتلل او په پای کې یې لسګونو غلامانو ته د آزادۍ اړوندې لارښوونې وکړې. په ۱۸۵۰ ز کال کې یې د تښتېدلي غلام د قانون تر تصویب وروسته شمال ته له تښتېدلیو غلامانو سره مرسته وکړه چې د بریتانیا شمالي امریکا (کاناډا) ته لاړ شي او له تازه ازادو شویو غلامانو سره یې د کار په موندلو کې مرسته وکړه. ټابمن به ۱۸۵۸ ز کال کې له «جان براون» سره وکتل، له هغه سره یې مرسته وکړه چې په ۱۸۵۹ ز کال کې پر «هارپرز فري» د برید لپاره پلان جوړ کړي او ملاتړي را جذب کړي.
ټابمن د کورنۍ جګړې د پیل پر مهال د اتحادیې د پوځ لپاره لومړی د آشپزې او نرسې په توګه او وروسته بیا د وسله‌والې څارونکې او جاسوسې په توګه کار کاوه. دا لومړۍ ښځه وه چې په جګړه کې یې د وسله والې مبارزې مشري کوله، اغلې ټابمن د «کامباهي فري» د برید مشري وکړه چې تر ۷۰۰ ډېر غلامان یې ازاد کړل. تر جګړې وروسته په ۱۸۵۹ ز کال کې تقاعد شوه، د نیویارک ښار په ابرین سیمه کې یې په خپل کور کې ژوند پیل کړ او د خپلې زړې مور او زاړه پلار پالنه یې کوله. ټابمن د ښځو د رایې د حق ترلاسه کولو په غورځنګ کې تر هغه وخته فعاله وه چې ناروغي یې جدي شوه او د افریقايي‌الاصله زړو امریکایانو لپاره په هغه کور کې بستري کېدو ته مجبوره شوه چې کلونه وړاندې یې په جوړولو کې مرسته کړې وه. اغلې ټابمن د زړورتیا او ازادۍ پر سمبول بدله شوه.
زېږون او کورنۍ
په متحدو ایالتونو کې د نورو غلامانو په څېر د ټابمن د زېږېدو دقیق وخت او ځای نه دی معلوم او تاریخ‌پوهان هم د دقیقې نېټې د اټکل په اړه سره یوه خوله نه دي. «کیټ لارسون» د څو تاریخي سندونو پر بنسټ، دا نېټه ۱۸۲۲ ز بولي، خو جین هومېز وايي: "اوسني شواهد ښيي چې ټابمن په ۱۸۲۰ ز کال کې زېږېدلې، خو ښايي یو یا دوه کاله توپیر ولري." کاټرین کلینټن وايي چې: ټابمن د خپل زېږون نېټه ۱۸۲۵ز بللې، خو د مړینې په کارت کې یې د زېږون نېټه ۱۸۱۵ز او  د قبر پر ډبره ۱۸۲۰ ز ذکر شوې ده.
د ټابمن مورنۍ انا «موډسټي» د غلامانو د لېږد په یوه بېړۍ کې له افریقا نه امریکا ته راوړل شوې وه. له دې پرته د اغلې ټابمن د پلرونو او نیکونو په اړه معلومات نه‌شته. ټابمن ته په ماشومتوب کې ویل شوي وو چې: د شخصیتي ځانګړنو له امله اشانتۍ [یوه قبیله وه] ته ورته ښکاري، که څه هم د دغه اصل او نسب د رد او تایید لپاره هېڅ سند پیدا نه‌شو. مور یې ریټ (چې ښايي پلار یې سپین‌پوستی وي)، د بروس د کورنۍ آشپزه وه. پلار یې یو ماهر ځنګل‌ساتونکی و چې د ټامپسون په کرونده کې یې د لرګیو د کار مدیریت کاوه. دوی د ۱۸۰۸ ز کال په شاوخوا کې واده وکړ او د محکمې له سوابقو سره سم یې ۹ بچیان لرل: لینا، ماریا ریټي، سوف، رابرټ، مینټي (هریټ)، بن راشل، هنري او موسېس.
ماشومتوب
د ټابمن مور د یوې لویې کورنۍ د خدمت لپاره وټاکل شوه او د خپلې کورنۍ لپاره یې لږ وخت درلود. ټابمن ته په ماشومتوب کې د یوه کوچني ورور او نوي زېږېدلي ماشوم پالنه ور په غاړه شوه. کله چې پنځه یا شپږ کلنه وه، بروډس د «سوسن» په نامه ښځې ته د خدمتګارې په توګه وټاکله. ټابمن ته وویل شول چې: د زېږېدلي ماشوم پالنه وکړي او د خوب پر مهال یې زانګو وزنګوي. کله چې ماشوم له خوبه پاڅېد او په ژړا شو، بادارانو یې ووهله. بیا به دا هر سهار پنځه ځله وهل کېده چې د دغو وهلو ټپونو ټول عمر وځوروله. دې د مقاومت لپاره ډېرې لارې ولټولې، لکه د پنځو ورځو لپاره تېښته او د وهلو ټکولو پر وړاندې د څو جوړه جامو اغوستل.
د رایې د حق ترلاسه کولو فعالیت
ټابمن د ژوند په وروستیو کلونو کې د ښځو د رایې د حق ترلاسه کولو لپاره هڅې وکړې. یو وخت یوې سپین پوستې ښځې ترې وپوښتل: ایا باوري یې چې ښځې باید د رایې حق ولري که نه؟ دې ځواب ورکړ: "زه پوره دردېدلې یم چې پر دغه باور وکړم". ټابمن د ښځو د رایې د حق ترلاسه کولو د ادارو په غونډو کې ګډون کول پیل کړل او د «سوسن بي انټوني» او «ایملي هاولنډ» په څېر ښځو سره یې کار پیل کړ.
ټابمن نیویارک، بوسټن او واشنګټن ډي سي ته ولاړه، چې د ښځو د رایې د حق په ګټه خبرې وکړي. د کورنۍ جګړې پر مهال او تر جګړې وروسته یې خپلې کړنې څرګندې کړې او د ښځو او نرانو پر برابرۍ یې د شاهدې په توګه د معاصر تاریخ په جریان کې د ډېرو ښځو سرښندنې وستایلې. کله چې په ۱۸۹۶ ز کال کې د افریقايي‌الاصله امریکايي ښځو ملي فدراسیون جوړ شو، د فدراسیون د لومړۍ ناستې اصلي ویناواله ټابمن وه.
ناروغي او مړینه
ټابمن د عمر په لوړېدو سره د سر درد او په ماشومتوب کې د سر ټپي کېدو لا هم ځوروله. د ۱۹۸۰یمې ز لسیزې په جریان کې یې د بوسټن په «ماساچوسټ عمومي روغتون» کې د مغز عملیات وکړ.
تر ۱۹۱۱ ز کال پورې د ټابمن بدن کمزوری شو او د ارام لپاره یې په هغه کور کې بستري کړه چې د دې په ویاړ نومول شوی و. یوې نیویارکۍ ورځپاڼې «ناروغه او بې‌پیسو» وبلله، خو دا خبره د دې لامل شوه چې ملاتړي یې د مالي مرستو نوی پړاو پیل کړي. اغلې ټابمن د سینه بغل ناروغۍ له امله د ۱۹۱۳ ز کال د مارچ میاشتې په ۱۹مه نېټه مړه شوه. په نیمه پوځي مراسمو سره په ابورن سیمه کې د «فورټ هیل» په هدیره کې خاورو ته وسپارل شوه.
میراث
ټابمن د ژوند پر مهال پوره پېژندل شوې او د درناوي وړ ښځه وه. تر مړینې وروسته پر امریکایي یادګار بدله شوه. د شلمې پېړۍ په پای کې یوې نظر پوښتنې تر کورنۍ جګړې وړاندې د امریکا په تاریخ کې د مشهورو ملکي کسانو له ډلې وبلله او تر «بټسي راس» او «پول ریور» وروسته درېیمه وه. دا د افریقايي‌الاصله امریکایي نسلونو هڅوونکې وه چې د برابرۍ او مدني حقونو لپاره یې مبارزه کوله. په سیاسي برخه کې د ټولو مشرانو له‌خوا وستایل شوه. د ټابمن په یاد یې سرښندنو ته د درناوي په مراسمو کې «بوکر ټي واشنګټن» هم وینا وکړه.
موزیم او تاریخي برخې
په ۱۹۳۷ ز کال کې «امپایر سټېټ د ښځو د اتحادیو فدراسیون» د هریټ ټابمن لپاره د قبر ډبره جوړه کړه. په ۱۹۹۹ ز کال کې يې قبر د تاریخي ځایونو په ملي نوملړ کې ثبت شو. د هریټ ټابمن کور تر ۱۹۲۰ ز کال پورې ورک و، خو وروسته د AME Zion کلیسا له خوا بیا ورغول شو او د موزیم او روزنیز مرکز په توګه پرانیستل شو. د «هریټ ټابمن یادګاري کتابتون» هم همالته نږدې په ۱۹۷۹ ز کال کې پرانیستل شو. د افریقایي‌الاصله امریکایانو د تاریخ او فرهنګ په ملي موزیم کې هغه شیان موجود دي چې په ټابمن پورې اړه لري،  لکه د ډوډۍ خوړلو لوښي یې، د شعرونو کتاب او هغه کتاني او ورېښمین شال یې چې د بریتانیا ملکې «ویکټوریا» ورکړی و. د دې تر څنګ یې په ۱۹۱۳ ز کال کې د تدفین د مراسمو درې تصویرونه دي.
د ډالرو نوټ
د ۲۰۱۶ ز کال د اپریل میاشتې په ۲۰مه نېټه د متحدو ایالتونو د  خزانې وزیر «جېک لیو» وویل چې: غواړي د ټابمن عکس د ډالر د شل‌ګون نوټ پر مخ را چاپ کړي او د ولسمشر «انډریو جکسن» عکس چې هغه خپله د غلام څښتن و، د نوټ شا برخې ته ولېږدوي. لیو د نقاشۍ او چاپ دفتر ته لارښوونه وکړه چې د بیاځلي طراحۍ پروسه ګړندۍ کړي او تمه کېده چې نوی قانون به تر ۲۰۲۰ ز کال لږ څه وروسته عملي شي. په ۲۰۱۷ ز کال کې سټیون منوچین چې د متحدو ایالتونو د خزانې وزیر شو، وویل چې: د ډالر د شل‌ګون نوټ پر مخ د ټابمن عکس چاپولو ته ژمن نه دی او زیاته یې کړه چې: "خلک د ډېر وخت لپاره پر نوټونو پاتې شول. دا هغه څه دي چې موږ به یې په پام کې ونیسو. اوس مهال موږ تر دغه کار ډېر مهم موضوعات لرو،چې باید تمرکز پرې وکړو." په ۲۰۲۱ ز کال کې د بایډن په حکومت کې د خزانې وزارت د ډالر پر شل‌ګون نوټ د ټابمن د عکس چاپولو لپاره له سره هڅې پیل کړې او هیله من و چې دا پروسه ګړندۍ شي.
د بوټي هورمون
د بوټو هورمونونه له هغه مركباتو څخه عبارت دي چې د نبات په يوه برخه كې جوړيږي او په بله برخه كې دنده تر سره كوي او د نباتاتو د ودې برابرونكو Growth regulator په نامه سره هم ياديږي.
نباتي هورمونونه په طبيعي ډول په نباتاتو كې او په مصنوعي ډول هم منځ ته راځي. د كلني وده ايز فصل په اوږدوكې د هورمونونو اندازې په نباتاتو كې تغيير مومي. د هورمونونو فعاليتونه د يو توازن په ډول په نباتاتو كې سرته رسيږي. كله د يو هورمون فعاليت زيات شي او كله دبل فعاليت زيات شي.
دا هورمونونه معمولا په ډیره کمه کچه سره پیدا کیږی. هورمونونه د نبات وده زیاوتوی، د ساقیم او پانو د تشکیل لامل کیږی. او زړو پانو د تویدیو لامل کیږی.
د نباتی هورمون کلمه د دلمړی ځل لپاره د په کال ۱۹۴۸ کی د Thimann لخوا منځ ته راغله او استعمال شوله.
په خلاصه توگه به ووایو چی د نبات وده د د ارثی عواملو ، چاپیریالی عواملو او کیمیاوی هورمونونو چی په نبات کی وجود لری متاثره کیږی. مهم طبيعي هورمونونه د Auxins، Gibberelline ،Cytokinins ، Ethylene او Abscisic acid (ABA) څڅه عبارت دي.
اکسين
اکسین هغه مرکبات دی چی د نبات د حجرو د اوږدوالی لامل کیږی. د نوی زخو د تشکل سبب کیږی او همدا شان د نویو ریښو د پیدا یښت او منځ ته راتگ لامل کیږی. دا هورمون د نورو نباتی هورمونو د تولید سبب هم کیږی. د سایتوکنین سره یوځای د ساقی، ریښو او میوی وده کنترولوی او ساقه په گل باندی اړوی.
اکسین اولی د نبات د ودی کنترولونکی یا growth regulators دی چی کشف شوی دی. يواځينى طبيعي Auxins چې په نباتاتو كې شتون لري د اېنډول اسېټېک اسيد (IAA) څخه عبارت دى. يو شمير مصنوعي آكسونونه Auxins هم منځ ته راغلي چې له Naphthalene acetic acid (NAA) ،Indole butyric acid (IBA) او ډاى كلورو فيناكسي اسيد (2-4-D) څخه عبارت دي.
اکسین په خاصه توگه 1-Naphthaleneacetic acid (NAA) او اېنډول-3-بوټېريک اسيد (IBA), ډیر مشهور دی او ډیر استعمال لری.‌دا دوه هورمونونه هغه وخت استعمالیږی چی کله د نبات څخه یو قسمت واخستل شی او موخه دا وی چی هغه په بل ځای کیښنول شی. او په هغه کی د نویو ریښو د پیدایښت لامل کیږی.
اېنډول اسېټېک اسيد (IAA)
اېنډول اسېټېک اسيد IAA يواځينى طبيعي Auxins دى چې په بوټو كې پيداكيږي، يو شمير نور هورمونونه هم شتون لري چې په IAA باندې اوړي. IAA نباتي هورمون د نباتاتو د خاښونو په اخري نوك ،كوچينيو پاڼو، انكشافي جنين او يا په فعاله مرستماتيكي نسجونو كې شتون لري. آكسينونه Auxins د حجرې په ديوال باندې اغيزه لري حجروي ديوال اوږدوي، په يو معين غلظت سره Auxins كوچينۍ ميوې ړنگړۍ كوي او په يو ټاكلي غلظت سره د ميوؤ د تويدو څخه مخنيوى كوي. همدارنگه په ميوؤ كې د اتيلين د غاز د توليد سبب كيږي. چې دا غاز د ميوؤ د پخيدو سبب گرځي. IAA يا IBA د بوټو د قلمو د نيلو د توليد لپاره پكار وړل كيږي، قلمې د آكسينونو په پودر سره لړل كيږي چې له كينولو وروسته په چټكۍ سره د نيلو د توليد سبب كيږي،دا هورمونونه په تجارتي ډول توليديږي چې د بوټو په زياتوالي (تكثير) كې ورڅخه گټه اخستل كيږي. آكسينونه Auxins د ځمكې د جاذبې قوي په وسيله له پاسه ښكته خواته حركت كوي چې د اړخونو د خاښود پندكونو( غوټيو) د ودې مخنيوى كوي. كه پاسنى اخري پندك يوه اندازه ښكته خواته كوږ شي او يا له پندك څخه ټيټ انتقالي نسجونه پرې شي د آكسين Auxins حركت ښكته خواته له منځه ځي او د اړخونو د خاښونو د پندكود دوې سبب كيږي. د لمر گلي حركت ( د لمر په لوري مخ اړول) هم د Auxins فعاليت دى د لمر گلي دا حركت د Phototropism په نوم سره ياديږي.
Gibberellins
دا هورمون له يو ډول فنگس Gibberalla fujikuria څڅه په لاس راغلى .په شولو باندې دنوموړي فنگس له حملي وروسته ښكاره شوه چې فنگس يو ډول مواد توليد كړ چې بوټي يې اوږده او حاصل يې كم كړ. په كال ۱۹۷۶ كې د نوموړي هورمون ۴۵ نوعې وپيژندل شوې. چې له دې جملي څخه GA3 زيات لگښت لري او په تجارتي ډول توليديږي. دا هورمون په دانه نه لرونكو انگورو باندې د انگورو د دانې د غټوالي په موخه استعماليږي ، د انگورو دانې درى برابره لويوي. په ځينو هيوادونو كې انگور ددې هورمون له استعمال څخه پرته نه توليديږي. په يو ټاكلي غلظت سره د انگورو په بوټو باندې استعماليږي. د انگورپیوند په وخت کی هم ممکن استعمال شی. په عمومي ډول سره جبرلين په انكشافي جنين ، انكشافي پاڼو او تخمونو كې تشكيليږي. جبرلين په بوټو كې د ABA هورمون مخالف عمل كوي. ABA هورمون دبوټو دودې مخنيوي كوي چې د مني په موسم كې د پاڼو ريژيدو په وخت كې په نباتاتو كې توليديږي. په عمومي صورت سره جبرلين د ودې تحريك كوونكى هورمون دى د نبات قد اوږدوي په پسرلي كې په زياته اندازه سره ،او د فعالي ودې په دوران كې توليديږي.
سايټوکينين
داهورمون هم په طبيعي ډول او هم په مصنوعي ډول جوړيږي. هغه ډول چې په طبيعي ډول جوړيږي Zeatin په نوم ياديږي چې د جوار دانې له اندوسپرم Endosperm څخه په لاس راځي.
د پسرلي په پيل كې د بوټو په نيلو كې په زياته اندازه توليديږي له توليد وروسته د نبات پاسنيو برخو ته حركت كوي، د حجرو په ويش كې مهم رول لري. مصنوعي ډول يې د Kinetin په نوم سره ياديږي.
Cytokinin د مني په موسم كې نه توليديږي څكه چې هغه محال وده دريدلي وي. او پدی وخت د اکسین سره یوځای د پانو،‌ د میوو او د گل د برخو د تویدو یا abscission لامل کیږی.‌
ايتيلين
ايتيلين د پخو شويو ميوو د هورمون په نوم هم ياديږي. دا هورمون د پخو شويو ميوو څخه استخراجيږي. دبيلگې په ډول له مڼې ، كيلي .... او نوروميوؤڅخه همدارنگه دا هورمون كه خاښ تر فشار لاندې وي اويا زخمي شوي نسجونه تر فشار لاندې وي توليديږي. ميوې بايد په هغه ځاى كې زيرمه نه شي چې اتيلين شتون ولري.
په خاصه توگه ویلو شو چی ایتلین یو گار دی او د Yang Cycle په دوران کی د میتیونین د ماتیدو څخه منځ راځی،‌ چی په حجره کی موقیعت لری. په اوبو کی ډیر کم د حلیدو قابلیت لری. په حجره کی هیځ وخت نه تم کیږی او دهغه څخه د فرار په حال کی وی.
په هغه حجرو کی چی سریع وده کوی ،‌بیخی ډیر تولیدیږی. معمولا تولید یی په تیاره کی صورت نیسی. ایتالین د میوی پخوالی متاثره کوی،‌ په خاصه توگه وخت چی تخم پوخ شی.
Abscisic acid (ABA)
Abscisic acid د Growth inhibitors (د ودې دمخنيوي كوونكو موادو) په حيث دنده تر سره كوي دا هورمون د ودې مخنيوى كوي او د پاڼريژو نباتاتو (Deciduous) د استراحت سبب كيږي چې دا استراحت د ونو ، غوټيو ( پندكونو) لپاره زيات ارزښت لري. دا هورمون عموما د مني په موسم كې توليديږي. د پسرلي په پيل كې ددې هورمون اندازه په بوټو كې ډيره كمه وي. تخمونه هم يوه اندازه Abscisic acid لري چې دسړې هوا او لندبل سره د معامله كولو په نتيجه كې يې Growth inhibitors لمنځه ځي، د تخم داستراحت مرحله يا Dormancy ماتيږي او تخم دا وړتيا پيدا كوي چې وټوكيږي. دسړې هوا او لندبل سره د تخمونو معامله كولو عمليه د ( Vernalization ) په نوم ياديږي. زياتره د سخت زړو ميوو لكه بادام، زردالو،شفتالو آلو چارمغز او داسې نوروميوو تخمونه له سړې هوا او لندبل سره معامله كيږي.
ماخذونه
http://en.wikipedia.org/wiki/Plant_hormone
محمد بياض
محمد بياض (زوکړه؟، خيبر پښتونخوا، د سوابۍ ولسوالۍ - مړینه؟) د افغانستان يو پښتو ژبی شاعر وو.
مخينه
رنګين خياله شاعر محمد بياض د سوابۍ په سیمه کې زېږودلی دی. په ادبي تذکرو کې د بياض په نامه دوه شاعران ذکر شوي، چې يو د دولسمې پېړۍ د وروستيو قاضي بياض په نامه دی چې د پښتو د نوميالي شاعر علي خان خټک د وخت وو او له علي خان سره يې علمي او ادبي ناسته او تگ راتگ درلود، د قاضي خېلو دله کورنۍ سره يې اړوندي درلوده او ارامځای يې په چارسده کې دی. د هغه بياض په اړه چې دلته ليکنه شوې او يادونه يې کېږي، هغه د ۱۲۰۰ سپوږميزې لېږدي پېړۍ خواوشا کې د سوابۍ د زيده په نامتو کلي کې ژوند کاوه، چې د پښتو ژبې يو رنگين خياله شاعر وو. هغه د خپل نوم په اړه وايي:
مسافر محمد بياض سره څه نشته - په نخاس کې خرڅوي سر يې در زار شه
د خپل ځای ځايگي باره کې وايي:
بې دغه دې هوس نشته بياضه - پس له دې دې په زيده کې تمام تير شو
او بل ځای وايي:
د بياض د نري رنځ چې د زړه مل شه - ځوانيمرگ به آخر لاړ شي له زيدې
او د خپل نسب په اړه داسې وايي:
که پوښتنه څوک زما د نسب کاندي - زه په اصل يم جدون له پلار له جده
د بياض مالي اکر (حالت) ښه نه وو، د زيدې نامتو خان اشرف خان به ورسره مالي مرسته کوله ځکه خو د اشرف خان په اړه وايي:
مړه ژوندي ورپسې واړه افسوس کاندي - چې بياض د اشرف خانه مرور لاړ
په شاعرۍ کې يې څو ځايه د خپل پير طريقت يادونه د څوکنو د ميا عمر صيب يادونه کړې، لکه په دې شعر کې چې وايي:
غم به نه وينې بياض تر مرگه پورې - چې مريد د ميا صاحب د څوکني شو
د بياض شاعري
د بياض شاعري که يو له يوې خوا د مينې، ښکلا، جمال، پند او نصيحت نه ډکه ده، نو له بلې خوا پکې د خيال رنگيني داسې ځلېږي:
چې ترې اخلم چرې خوله وچولی تريو که - يار په خوله نا نا کوي په رضا زړه يې
سود يې نه شي په ديدن خوله ورنزدې کړه - د بياض د زړه دمه په ښکلول کړي
يو غزل يې دادی:
چې خيرات د سپينې خولې راباندې زباد کړه - اشنا يي زما د درست عمر برباد کړه
دوه مئين چې په يو ځای سره خوښ نه وي - د غمازو دې خدای ورک بيخ و بنياد که
لکه غل چې لاس تړلی سرتور بيوه شي - سترگې ستا راباندې دا رنگې فساد کړه
نو خوبان په خپل ښايست باندې خجل کړي - چې راپورټه مړاوې سترگې پريزاد کړه
چې يو ځله په بيلتون تاخت و تاراج شې - هغه کور به بيا د زړه کله اباد شي
هر ماښام چې که څوک لاس په دعا پورته - پرديسي بياض دې هم پکې بيا ياد کړه
اخځليک
وېشنيزه:پښتانه وېشنيزه:افغانان وېشنيزه:پښتانه شاعران
برخليک (اونيزه)
برخليک اوونيزه له کابل نه يوه خپرېدونکې چاپي رسنۍ ده.
وېشنيزه:افغاني چاپي رسنۍ
د متحده عربي اماراتو اقتصاد
متحده عربي امارات (يا UAE) (له ايران، سعودي عربستان، ترکيې او مصر وروسته) په منځني ختيځ کې پنځم ستر اقتصاد لري، په داسې حال کې چې په ۲۰۲۲ز کال کې يې  ناخالص کورنی توليد (GDP) ۵۰۱ ميليارده امريکايي ډالره دی (۱.۸۴ تريليونه اماراتي درهم).
له تيلو پرته ګرځندويي د متحده عربي اماراتو د عايد تر ټولو ستره سرچینه ده. د ابادۍ يو پراخه وده، د توليد خپرېدونکی بنسټ او د چوپړتياوو يوه ځلانده برخې له متحده عربي اماراتو سره مرسته کړې چې خپل اقتصاد ډول ډول او بېله بڼه ورکړي. اوسمهال په ټول هېواد کې د ۳۵۰ ميليارده امریکايي ډالرو په ارزښت فعالې ودانيزې پروژې شته.
متحده عربي امارت د نړيوال سوداګريز سازمان او اوپيک (OPEC) غړی دی.
اقتصادي ټولکتنه
متحده عربي امارات (له سعودي عربستان وروسته) د عربي نړۍ دويم ستر اقتصاد دی، په ۲۰۱۸ز کال کې يې کورنی ناخالص توليد (GDP) ۴۱۴ ميليارده امریکايي ډالره (۱.۵۲ تريليونه امارتي درهم) و. د جي ډي پي درېیمه برخه يې د تيلو له عايد تر لاسه کېږي. تمه کېده چې د تېرو پنځو کلونو مودې په نسبت چې جي ډي پي ۲.۳-۳.۵٪ وه، په ۲۰۱۳ز کال کې به جي ډي پي ۴-۴.۵٪ وده وکړي. په ۱۹۷۱ز کال کې له خپلواکۍ راهيسې، د متحده ايالاتو اقتصاد نږدې ۲۳۱ ځلې وده کړې چې په ۲۰۱۳ز کال کې ۱.۴۵ اماراتي درهمو ته رسېدلې ده. له تيلو پرته د نورې سوداګرۍ وده يې ۱.۲ تريلیونه امارتي درهمو ته رسېدلې ده، کومه چې له ۱۹۸۱ څخه تر ۲۰۱۲ز کال پورې اته ويشت ځلې وده لري.
جگړه (اونيزه)
جگړه اونيزه يوه افغانۍ رسنۍ ده.
د متحده عربي اماراتو اقتصاد
اقتصادي ټولکتنه
د متحده عربي اماراتو اقتصاد په ټوله نړۍ کې يو له پرانيستو اقتصادونو څخه دی او د دې هېواد اقتصادي تاريخ تر هغه وخته رسېږي، کله چې سمندري بېړۍ د سواحلي سمندري څنډو په اوږدو کې تر هندوستان او ان په سويل کې تر موزمبيق پورې تلې.
د پيسو نړيوال صندوق (IMF) اټکل کړی چې په ۲۰۱۵ز کال کې به د متحده عربي اماراتو اقتصادي وده تر ۴.۵٪ زياته شي، د ۲۰۱۴ز کال په پرتله چې دا وده ۴.۳٪ وه. د پيسو نړيوال صندوق د نړيوال اقتصادي ليدلوري په راپور کې د متحده عربي اماراتو ممکنه پیاوړې اقتصادي وده، له نفتو پرته نورو برخو د مخ پر وده مرستې پايله بللې وه، کومې برخې چې په ۲۰۱۴ او ۲۰۱۵ز کلونو کې په منځنۍ کچه له ۶٪ څخه زياته وده ثبت کړې وه. په دې ونډه کې بانکداري، ګرځندويي، تجارت او د ځمکو سواګرۍ شاملې دي. په اماراتي رانيولو ځواک کې زياتوالی او په زېربنايي پروژو کې حکومتي مصارفو کې د پام وړ زياتوالی راغلی.
په نړيواله کچه، متحده عرب امارت د نړيوالو خدماتو د سوداګريو لپاره په لومړيو شلو هېوادونو کې شامل دی، د « AT Kearney» تر مخې، د « WEF» (نړیوال اقتصادي فوريوم) کې امارات «د زياتو یو له بل سره نښتو هېوادونو» په لومړيو دېرشو هېوادونو کې ځای لري او د «TI» د فساد شاخص تر مخې په تر ټولو کمو فاسدو هېوادونو کې شامل دی.
تاريخي شاليد
له انګلستان څخه تر خپلواکۍ او په ۱۹۷۱ز کال کې تر يو ځای کېدو مخکې، هر امارت د خپل اقتصاد مسئوليت په غاړه درلود. هغه مهال، د جاپاني دود ملغلرو تر جوړېدو او د سوداګرۍ د اندازې تيلو تر کشف پورې، د ملغلرو لپاره په سمندر کې لټون، سمندري سفر او کب نيول د اقتصاد د ملا تير و. د متحده عربي اماراتو پخوانی ولسمشر زايد بن سلطان ال نهيان ته شلمې پېړۍ ته د هېواد د راوستلو او د تيلو له صادراتو څخه تر لاسه شويو عايداتو څخه د هر ډول اړين پرمختګ لپاره د مالي تمويل برابرولو امتياز ورکول کېږي. په همدې ډول، د متحده عربي اماراتو پخوانی مرستيال ولسمشر راشد بن سعید ال مختوم د دوبۍ امارت لپاره يو زړور لرليد درلود او هغه يواځې په نفتو کې نه، بلکې په نورو صنعتونو کې هم د راتلونکي وړاندوينه کوله.
په ۱۹۸۰ز لسيزه کې، د دوبۍ تنوع د سوداګرۍ او د لېږد رالېږد او لوژستيکي مرکزونو په جوړولو راڅرخېدو، په ځانګړي ډول د راشد سمندري بندرګاه او د جبل علي بندرګاه او ازاده سيمه، تر څنګ يې د دوبۍ نړيوال هوايي ډګر، د کوم په پايله کې چې د بېړۍ په مټ لېږد، نقل او حمل او لوژستيک په برخو کې يو شمېر ستر نړيوال تولیدات منځ ته راغلل (DP World, Emirates, DNATA).
وورستی تاریخ
د دوبۍ د ځمکو او املاکو د فعال بازار راڅرګندېدل، په لنډ ډول د ۲۰۰۷-۸ کال د نړيوال مالي بحران په مټ  وارزول شول، دا هغه مهال و چې دوبۍ د ابوظبۍ له خوا وژغورل شوه. له ډېر ګرم بازار څخه رغېدلو سخت مقررات او څارنې منځ ته راوړې او په متحده عربي اماراتو کې د ځمکو او املاکو لپاره پر حقيقت د يو زیات ولاړ بازار لامل وګرځېد، د کوم په اوږدو کې چې ډيری ځنډيدلي پروژې بېرته پيل شوې. سره له دې چې بازار د پراخېدو په حال کې دی، د پرمختګ کوونکو لپاره د بازار اوسني شرايط «سخت» بلل شوي دي.
د کوويډ-۱۹ وبايي ناروغۍ په پايله کې، په ۲۰۲۰ز کال کې د متحده عربي اماراتو اقتصاد تر ۶.۱٪ پورې کم شو. د وارداتو د کمښت له امله د هايډروکاربن او غېر هايډروکاربن صادراتو نيمګړي فعاليت په پايله کې، په ۲۰۲۰ز کال کې د دې هېواد د حساب توازن تر شپږ سلنه پورې جي ډي پي راوغورځوله، داسې حال کې چې دا شمېره په ۲۰۱۹ز کال کې ۸.۵ سلنه وه.
د ۲۰۲۱زکال په وروستیو کې، داسې اعلان شوه چې تمه ده په ۲۰۲۲ز کال کې به د متحده عربي اماراتو د بانکدارۍ شتمنۍ د اته او لس سلنو تر منځ وده وکړي، په داسې حال کې چې دا دويم ستر عرب اقتصاد به د کوويډ-۱۹ له وبا څخه بېرته رغېدو ته  دوام ورکړي. همدا راز دا اعلان هم شوی و چې د متحده عربي اماراتو اقتصاد به له متوقع کچې څخه په ډېرې تېزۍ سره وده وکړي، کومه به چې به ۲۰۲۲ز کال کې ۴.۶٪ ته ورسېږي.
معلومات
لاندې جدول په ۱۹۸۶-۲۰۲۰ز کلونو کې بنسټيز اقتصادي شاخصونه څرګندوي (د پيسو نړيوال صندوق د  عملې د اټکل تر مخې چې په ۲۰۲۱-۲۰۲۶ کې يې کړی). له ۵٪ څخه د پيسو کم ارزښت په شین رنګ کې ښودل شوی. د بې روزګارۍ کلنۍ کچه له نړيوال بانک څخه اخستل شوې ده، که څه هم د پيسو نړيوال صندوق دا کچه بې باوره بللي دي.
بهرنۍ سوداګري
په ۲۰۱۲ز کال کې په ټوليز ډول د ۲۷۳.۵ ميليارده امریکايي ډالرو په وارداتو سره، متحده عربي اماراتو په سیمه کې د یو ستر مصرفونکي بازار په توګه سعودي عربستان تر شا پرېښود. ټوليز صادرات يې ۳۱۴ ميلیارده امريکايي ډالره وو، د کوم پر بنسټ چې متحده عربي امارت په سيمه کې دويم ستر صادرونکی هېواد دی.
متحده عربي امارات او هندوستان يو د بل مهم سوداګريز شريکان دي، په داسې حال کې چې د هندوستان ډېری اوسېدونکي په متحده عربي اماراتو کې کار او ژوند کوي. سوداګري يې په ټوليز ډول له ۷۵ ميليارده امريکاي ډالرو (۲۷۵.۲۵ ميلیارده امارتي درهم) څخه زياتېږي.
په ۲۰۱۴ز کال کې د متحده عربي اماراتو لومړي پنځه بنسټيز شريکان ايران (۳.۰٪)، هندوستان (۲.۹٪)، سعودي عربستان (۱.۵٪)، عمان (۱.۴٪) او سويټزرلينډ (۱.۲٪) دي. په داسې حال کې چې د متحده عربي اماراتو بنسټيز مهيا کوونکي چين (۷.۴٪)، متحده ايالات (۶.۴٪)، هندوستان (۵.۸٪)، المان (۳.۹٪) او جاپان (۳.۵٪) دي.
د متحده عربي اماراتو د اقتصاد متنوع کول
سره له دي چې په GCC (د خليج همکارۍ شورا) کې متحده عربي امارات زيات متنوع اقتصاد لري، د متحده عربي اماراتو اقتصاد تر ډېره بريده په تيلو متکي دی. له دوبۍ پرته، د متحده عربي اماراتو ډېره برخه د تيلو پر عايداتو انحصار لري. نفت او طبيعي ګاز په اقتصاد کې مرکزي ونډه لري، په ځانګړي ډول په ابوظبۍ کې. په ۲۰۰۹ز کال کې د متحده عربي اماراتو د اقتصاد ډېره برخه د تيلو په صادراتو ولاړه وه. په داسې حال کې چې ابوظبۍ او د متحده عربي اماراتو نور امارتونه په پرتليز ډول د متنوع کولو په اړوند په خپل لرليد کې محافظه کار دي، دوبۍ د متنوع کولو په تګلارو کې ډېره زړوره وه، سره له دې چې د تېلو ډېرې کمې زېرمې هم لري. په ۲۰۱۱ز کال کې، د تيلو صادرات د متحده عربي اماراتو په دولتي بوديجه کې ۷۷٪ ونډه درلوده.
۵۹ (عدد)
۵۹ یا  يو د طبيعي عددونه څخه دي. چي د ۵۸ څخه  مخکي او د ۶۰ وروسته موجود دي.
په رياضي کې
په رياضي کې ۵۹:
په کلینډر کې
۵۹ کولاي سي:
په کیمیا کې
۵۹ د پراسيوديموميم اټومي عدد ده
سرچينې
وېشنيزه:۵۹ (عدد)وېشنيزه:طبيعي عددونه وېشنيزه:تام عددونه وېشنيزه:دوه رقمي عددونه وېشنيزه:طاق عددونه وېشنيزه:لمړي عددونه
ټېمېلين اټومي برېښناکوټ
د ټېمېلین اټومي برېښناکوټ ( په چیکی کې:Jaderná elektrárna Temelín یا JETE ) یوه اټومي د برېښناکوټ دي چی د چېک په جمهوریت کی پرته ده او د جېک تر ټولو لوی اټومي برېښناکوټ دی. دغه اټمی برېښناکوټ د چېک د جمهوریت په سهیل کې د ټېمېلین  کلی ته نژدې پروت دی. په اوس وخت کې په دی اټومي برېښناکوټ کې ۱۰۰۰ کارکونکی کار کوي. د ټېمېلین اټومي برېښناکوټ دوه د ۲۰۰۰ MW اوبو اټمی رېاکتورونه لری.
سرچینه
وېشنيزه:اټومي تخنيک وېشنيزه:چېک جمهوريت
قرغزي ژبه
قرغزي ژبه (په انګليسي:Kyrgyz language) په قرغزي: Кыргыз тили ØŒ قرغز تيلي  ØŒ Kyrgyz tili  د قرغزستان رسمي ژبه ده او په چین کې هم ویل کیږي.
تاریخ
دا ژبه چې په قرغزستان ، افغانستان ، ترکیې ، قزاقستان او روسیه کې شاوخوا اوه میلیونه ویونکي لري، د ترکي ژبو په کورنۍ پورې اړه لري او د قزاق ژبې سره خورا نږدې ده. قرغزستان په قزاقستان او قرغزستان کې د سیریلیک الفبا سره لیکل کیږي (چې د روسیې سیریلیک څخه درې نور توري لري) او په چین کې د عربي الفبا څخه اخیستل شوي الفبا سره. دا د لاتیني الفبا سره لیکل کیده. فارسي ژبه په وروستیو کلونو کې په قرغزستان کې عامه شوې ده او په پوهنتونونو او په ډیرو ښوونځیو کې تدریس کیږي. په قرغزستان کې د مذهب او سوداګرۍ پورې اړوند ډیری کلمې د فارسي کلمو څخه اخیستل شوي. ځینې ژبپوهان په قرغزي ژبه کې د فارسي کلمو شمېر ۱۲۰۰ کلمې ګڼي، خو داسې ښکاري چې دا له دغه رقم څخه ډېر دي.
سرچینې
مشارکت‌کنندگان ویکی‌پدیا. «Kyrgyz language». در دانشنامهٔ ویکی‌پدیای انگلیسی، بازبینی‌شده در ۱ ژوئن ۲۰۲۰. وېشنيزه:د پاکستان ژبې وېشنيزه:ژبې وېشنيزه:تورکي ژبې وېشنيزه:ترکيه وېشنيزه:افغانستان کې 1979- 1989 زېږيزکميونيزم پير وېشنيزه:پاکستان وېشنيزه:قرغزستان وېشنيزه:چين
د سي آی اې د شکنجې په اړه د سنا د استخباراتو کمېټې راپور
د مرکزي استخباراتو ادارې د توقیف او تحقیقاتو د پروګرام  په اړه د کمېټې د څېړنې یو راپور دی چې د متحده ایالاتو د سنا د دوه ګوندي ټاکل شوې استخباراتي کمېټې له لوري ترتیب شوي. دا راپور د مرکزي استخباراتو ادارې (CIA) د توقیف او تحقیقاتو پروګرام او د سي آی اې په توقیف ځایونو کې د ګروېږنو پرمهال د متحده ایالاتو د حکومت په اعلامیو کې د شکنجې د کارولو په اړه راټول شوی. راپور د "ترهګرۍ پر وړاندې له جګړې" وړاندې، په اوږدو کې او وروسته د CIA فعالیتونه تر پوښښ لاندې راولي. لومړنی راپور د ۲۰۱۲ کال د ډسمبر په ۱۳ نېټه د ۹ – ۶ رایو په توپیر تصویب شو، چې اوو دیموکراتانو، یوه خپلواک او یو جمهوري غوښتونکو د راپور په ملاتړ او شپږو جمهوري غوښتونکو د راپور په مخالفت رایه ورکړه.
له ۶۷۰۰ مخو زیات راپور (د ۳۸۰۰۰ پای نټونو په ګډون) د CIA د توقیف او تحقیقاتو پروګرام د تاریخچې او د کمېټې د ۲۰ موندنو او پایلو په اړه جزیات وړاندې کوي. د ۲۰۱۴ کال د ډسمبر په ۹، ټاکل شوې کمېټې یوه ۵۲۵ مخه برخه خپره کړه چې کلیدي موندنې او د ټول راپور لنډیز په کې شامل وو. د راپور بشپړولو له پنځو کلونو څخه زیات وخت ونیو. بشپړ محرم راپور پټ پاتې دی.
دا راپور د CIA د چارواکو د کړنو، لکه د بندیانو شکنجه، ولسمشر، د عدلیې وزارت، کانګرس او رسنیو ته د CIA د محرمو پروګرامونو په اړه ګمراه کوونکي یا غلط معلومات ورکول، د حکومت د نظارت او کورنیو  نیوکو د مخنیوي، او د پروګرام د ناسم مدیریت، په اړه جزیات وړاندې کوې. دې راپور د پخوانیو نامعلومو زندانیانو شتون هم په ډاګه کړ، چې زیاتره دا زندانیان د "تحقیقاتو د سختو تخنیکونو" (چې په پراخه کچه د شکنجې لپاره د ادبي کلمې په توګه کارول کېږي) سره مخ شوي وو. راپور همدا رنګه وایي چې زیاتره دا ډول تخنیکونه د عدلیې وزارت له تصویب پرته کارول شوي. راپور دې پایلې ته رسېدلی چې د تحقیقاتو د سختو تخنیکونو کارول، د ځانګړو استخباراتي معلوماتو د ترلاسه کولو لامل شوي نه دي چې ژوندونه یې ژغولی وي (لکه څنګه چې CIA ادعا کړې ده)، او نه هم د زندانیانو څخه د همکارۍ په ترلاسه کولو کې ګټور ثابت شوي، خو له بله اړخه دې پروګرام د متحده ایالاتو نړیوال انځور ته زیان رسولی.
ځینې وګړو، د سي آی اې د ځینو چارواکو او د امریکا د جمهوري غوښتونکو په ګډون، د راپور د پایلو پر سره ناندرۍ کړې او ویلي یې دي چې نوموړي راپور د پروګرام نیمګړی انځور وړاندې کړی. نورو وګړو د راپور په خپرولو نیوکه کړې، او هغه یې متحده ایالاتو ته بالقوه زیان او د نوموړي راپور د تدوین لړۍ یې لانجمن بللې دي. ولسمشرۍ ته پخواني جمهوري غوښتونکي نوماند جان مکین د راپور د خپرېدو ستاینه وکړه. د راپور له خپرېدو سره سم، د هغه وخت ولسمشر بارک اوباما وویل، "د هغو پیاوړتیاوو له ډلې چې امریکا ځانګړی کوي، یوه زموږ لېوالتیا ده چې په ښکاره توګه له خپل تېر سره مخ شو، خپلې نیمګړتیاوې ومنو، بدلونونه را منځ ته کړو او غوره کار ترسره کړو."